Diari Oficial de la Generalitat Valenciana


Sumari del DOGV 8505, del 13-03-2019 (2019/1743)

Notificació de la sentència dictada en el judici verbal número 331/2014.
------------------------------------------------------------------------

### Dades del document

Número de DOGV
:   8505

Data del DOGV
:   13-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1743


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 331/2014. [2019/1743]  
En aquest procediment judici verbal número 331/2014, seguit a instàncies de María Pilar Muñoz Bioque contra Félix Fernández Checa Moliner, s'ha dictat sentència que literalment és com segueix:  
  
«Sentència número 204/2016  
Massamagrell, 4 de novembre de 2016  
  
Sandra Lozano López, jutgessa del Jutjat de Primera Instància i Instrucció número 1 d'aquesta ciutat i el seu partit judicial, he vist aquestes actuacions de judici verbal, registrades amb el número 331/2014, promogudes per María Pilar Muñoz Bioque, assistida per la lletrada Natalia Vinaixa Ferrer, contra Félix Fernández Checa Moliner, sense representació processal i sense assistència lletrada, sobre reclamació de quantitat derivada de contracte d'arrendament d'habitatge.  
  
Antecedents de fet  
Primer. María Pilar Muñoz Bioque, en nom propi, va formular, davant d'aquest jutjat, una demanda de judici verbal en exercici d'una acció de reclamació de quantitat contra el demandat indicat. En la seua demanda va al·legar, en suport de les seues pretensions, els fets i fonaments de dret que va considerar d'aplicació al cas, i va acabar suplicant al jutjat que es dictara sentència per la qual, estimant totalment la demanda, es condemnara el demandat a pagar la quantitat de mil tres-cents vint-i-tres euros amb trenta-cinc cèntims (1.323,35 ?).  
Segon. Admesa a tràmit la demanda, es va traslladar al demandat i es van citar les parts per a la celebració de la corresponent vista, en la qual, comparegudes les parts, es va ratificar la part actora en la seua demanda i el demandat es va oposar a aquesta, fent les al·legacions que va tindre per convenients en els termes que consten.  
Tercer. Rebut el plet a prova i proposta prova per les parts, es va admetre, a la part actora, la prova documental, per reproduïts els documents aportats amb l'escrit de demanda, més un document que va aportar en l'acte de la vista. La part demandada no va proposar prova.  
  
Quart. Practicada la prova assenyalada, les actuacions van quedar concluses per a dictar sentència.  
Cinqué. En la tramitació d'aquestes actuacions s'han observat les formalitats legals.  
  
Dispositiva  
Estime parcialment la demanda presentada per María Pilar Muñoz Bioque contra Félix Fernández Checa Moliner i en conseqüència condemne Félix Fernández Checa Moliner a pagar, a María Pilar Muñoz Bioque, la quantitat de mil cent setanta-set euros amb setanta cèntims (1.177,70 ?), més l'interés legal des de la data de la interposició de la demanda, sense expressa imposició de costes.  
Notifiqueu aquesta resolució a les parts i feu-los saber que és ferma i que en contra no es pot interposar cap recurs.  
Aquesta és la meua sentència, que pronuncie, mane i signe Sandra Lozano López, jutgessa del Jutjat de Primera Instància i Instrucció número 1 de Massamagrell.»  
Publicació. L'anterior sentència ha sigut signada, llegida i publicada per la jutgessa que la subscriu, mentre celebrava audiència pública en el mateix dia de la data. En done fe.  
I atés que aquest demandat, Félix Fernández Checa Moliner, es troba en parador ignorat, expedisc aquest edicte a fi que li servisca de notificació en forma.  
  
Massamagrell, 20 de febrer de 2019.- La lletrada de l'Administració de justícia: María Sofia Parrilla Galdón.